Este artigo trata sobre a rexión histórica. Para a rexión administrativa francesa creada en 2016 véxase: Normandía (rexión administrativa).
Para outras páxinas con títulos homónimos véxase: Normandía (homónimos).

**Normandía** (en francés *Normandie*, en normando *Normaundie*) foi un ducado histórico e logo unha provincia do antigo réxime francés. Dende 1790 é unha rexión xeográfica e cultural do norte de Francia. Desde o 1 de xaneiro de 2016 as antigas rexións administrativas da Alta Normandía (*Haute-Normandie*) —composta polos departamentos franceses de Sena Marítimo e Eure— e a Baixa Normandía (*Basse-Normandie*) — composta polos de Orne, Calvados e Mancha— reunificáronse nunha única rexión, Normandía (*Normandie*).

O antigo ducado de Normandía atopábase no norte de Francia, e ocupaba a área baixa do río Sena, o Pays de Caux e a rexión do oeste a través do Pays d'Auxe ata a península de Cotentin. Historicamente, Normandía foi unha provincia de Francia [].

As Illas Anglonormandas aínda que son dependencias da coroa británica, forman cultural e historicamente parte do Ducado de Normandía.

Historia
--------

Normandía foi o lugar onde habitaron os normandos a comezos da Idade Media. Eles foron os últimos en invadir con éxito Inglaterra. Eran unha mestura de indíxenas galos e viquingos invasores baixo o liderado de Roberto I (Gange Rolf), quen sitiou París e foille concedida a área de Normandía a cambio de defendela contra os ataques piratas mediante o tratado de Saint-Clair-sur-Epte no ano de 911.

Algunhas familias normandas, como a de Tancredo de Hauteville tiveron un importante papel nas Cruzadas.

Un descendente de Roberto, Guillerme, duque de Normandía, invadiu Inglaterra en 1066 e converteuse no Rei Guillerme I de Inglaterra. Normandía mantívose asociada con Inglaterra ata 1087, entre 1106 e 1144, e entre 1154 e 1204.

A batalla de Bouvines tivo lugar en 1214. Foi ocupada por forzas inglesas durante a Guerra dos Cen Anos entre 1346 e 1360 e novamente entre 1415 e 1450.

En 1942, durante a segunda guerra mundial, tivo lugar a batalla de Dieppe (Sena Marítimo), ataque das forzas aliadas (principalmente canadenses e británicas) aos ocupantes alemáns. A rexión foi máis tarde o escenario da batalla de Normandía ou operación Overlord, que tivo lugar na mañá do 6 de xuño de 1944, sendo as praias normandas a principal vía de entrada das tropas aliadas no III Reich, data tamén coñecida como o día D, o que abriu unha segunda fronte contra o exército nazi.

No 2004 con motivo de sesaxésimo aniversario do desembarco, o chanceler de Alemaña Gerhard Schröder visitou a rexión marcando un fito nas relacións franco-alemás.

Tanto Robert Wace como Orderico Vital son importantes escritores normandos da historia da provincia.

Notas
-----

1. ↑  Definicións no *Dicionario da Real Academia Galega* e no Portal das Palabras para *normando*.

Véxase tamén
------------

### Outros artigos

* Alta Normandía
* Baixa Normandía
* Desembarco de Normandía

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Normandía*** |

* Saber máis de Normandía

|  |  |
| --- | --- |
| Control de autoridades | 
* Wd: Q15878
* WorldCat
* VIAF: 3274148632972830630006
* BLBNB: 000010096
* BNF: 119914064
* CiNii: DA11198260
* LCCN: n80146266
* NKC: ge130188
* SUDOC: 027401693

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---